recursal/SuperWikiNEXT-32B huggingface dataset:
62 எழுத்துக் குறிகளைக் கொண்ட கசுகாசல் கற்பலகை
**கசுகாசல் கற்பலகை** (Cascajal Block) என்பது, ஒல்மெக் நாகரிகத்துக்கு உரியது எனக் கருதப்படும், இதுவரை அறியப்படாத எழுத்துக்களைக் கொண்ட ஒரு பாம்புக்கல் பலகை ஆகும். இது கிமு முதல் ஆயிரவாண்டைச் சேர்ந்தது எனக் கருதப்படுகிறது. இதில் உள்ள எழுத்துமுறை புதிய உலகப் பகுதியின் மிகப் பழைய எழுத்துமுறையாக இருக்கக்கூடும் என்கின்றனர் ஆய்வாளர்கள். பிரவுண் பல்கலைக்கழகத்தைச் சேர்ந்த இசுட்டீபன் டி ஊசுட்டன் (Stephen D. Houston) என்னும் தொல்லியலாளர், இந்தக் கற்பலகையின் கண்டுபிடிப்பு ஒல்மெக் நாகரிகத்தை எழுத்தறிவுடன் தொடர்புபடுத்தி உள்ளது என்றும், ஐயத்துக்கு இடமில்லாமல் ஒரு எழுத்துமுறையைக் காட்டுகிறது என்றும், ஒல்மெக் நாகரிகத்தின் சிக்கல்தன்மையைக் வெளிப்படுத்துகிறது என்றும் கூறியுள்ளார். 

  

கசுகாசல் கற்பலகையை, 1990 ஆம் ஆண்டு, சாலைக் கட்டுமானப் பணியில் ஈடுபட்டிருந்தவர்கள், இடிபாட்டுக் குவியல்களிடையே கண்டுபிடித்தனர். இது, பண்டைய ஒல்மெக் நாகரிகத்தின் மையப்பகுதியில் அடங்கிய வேராக்குரூசு தாழ்நிலப் பகுதியில் உள்ள லோமாசு டி தாக்கமிச்சாப்பா என்னும் ஊரில் இருந்து கிடைத்தது. இது உடைந்த வெண்களிப் பாண்டங்களுக்கும், சிற்றுருவங்களுக்கும் நடுவே கிடைத்ததால், இக் கற்பலகை, ஒல்மெக் தொல்லியல் பண்பாட்டின் சான் லாரென்சோ தொனோச்தித்லான் காலகட்டத்தைச் சேர்ந்தது என்று முடிவு செய்தனர். இக் காலகட்டம் கிமு 900 ஆண்டுகளுடன் முடிவடைந்தது என்பதால் இது கிமு 500 களைச் சேர்ந்த மிகப் பழைய சப்போட்டெக் எழுத்துக்களை விட முந்தியது ஆகிறது. மெக்சிக்கோவின், மானிடவியலுக்கும், வரலாற்றுக்குமான தேசிய நிறுவனத்தைச் சேர்ந்த தொல்லியலாளர்களான கார்மென் ரொட்ரிகசும், பொன்சியானோ ஓர்ட்டிசும் இதனை ஆய்வுசெய்து அரசின் வரலாற்று அதிகார அமைப்பில் பதிவு செய்துள்ளனர். இது 11.5 கிகி (25 இறா) நிறையும், 36 சமீ x 21 சமீ x 13 சமீ அளவுகளும் கொண்டது. இதன் விவரங்கள் 15 செப்டெம்பர் 2006 இல் வெளிவந்த *சயன்சு* சஞ்சிகையில் இடம்பெற்றது.
**எசனை காளதீஸ்சுவரர் கோயில்** தமிழ்நாட்டில் பெரம்பலூர் மாவட்டம், எசனை என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் காளத்தீஸ்வரர், சிவகாமி அம்மாள் சன்னதிகளும், சண்டிகேஸ்வரர், பைரவர், நந்திகேஸ்வரர், தட்சணாமூர்த்தி உபசன்னதிகளும் உள்ளன. இங்குக் கோயில் தேர், கோயில் கல்வெட்டு போன்றவை உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. ஆவணி மாதம் கிருஷ்ண ஜெயந்தி முக்கிய திருவிழாவாக நடைபெறுகிறது. ஐப்பசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
அக்டோபர் 30, 2013 முதல் பிரேசில் நேர வலயங்கள்.
  UTC−05:00
  UTC−04:00
  UTC−04:00 / DST: UTC−03:00
  UTC−03:00
  UTC−03:00 / DST: UTC−02:00
  UTC−02:00

பெப்ரவரியிலிருந்து நவம்பர் வரையான **சீர்தர** நேர வலயங்கள் ( தெற்கு அரைக்கோளத்தில் குளிர்காலம் உட்பட).  
பெப்ரவரி 18, 2018 முதல் நவம்பர் 4, 2018 வரை.
  UTC −05
  UTC −04
  UTC −03
  UTC −02
**பகலொளி சேமிப்பு** (கோடை காலம்) நேர வலயங்கள்.  
நவம்பர் 4, 2018 முதல் பெப்ரவரி 17, 2019 வரை. 
  UTC −05
  UTC −04
  UTC −03
  UTC −02
**பிரேசில் நேர வலயங்கள்** சீர்தர நேர வலயங்களையொட்டி கணக்கிடப்படுகின்றன. நாடு (கடல்தாண்டிய தீவுகள் உட்பட) நான்கு சீர்தர நேர வலயங்களாகப் – UTC-02, UTC-03, UTC-04 மற்றும் UTC-05 பிரிக்கப்பட்டுள்ளன.

நாட்டின் சில பகுதிகளில் மட்டுமே பகலொளி சேமிப்பு நேரம் அல்லது *கோடைக்கால நேரம்* கடைபிடிக்கப்படுகிறது. இவை தெற்கு, தென்கிழக்கு, மத்திய-மேற்கு மண்டலங்களிலுள்ள பிரேசிலின் மாநிலங்கள் ஆகும்.

மேற்சான்றுகள்
-------------

1. ↑  IBGE (Brazilian Institute of Geography and Statistics) (2013-07-01). "Estimativas da População Residente nos Municípios Brasileiros com Data de Referência em 1º de Julho de 2013" (PDF) (Portuguese). 2013-10-20 அன்று பார்க்கப்பட்டது.CS1 maint: Unrecognized language (link)
2. ↑  Subdirectorate for Legal Affairs. "Lei nº 12.876, de 30 de outubro de 2013" (Portuguese). The Presidency of the Federative Republic of Brazil. 2014-05-01 அன்று பார்க்கப்பட்டது. Unknown parameter `|trans_title=` ignored (உதவி)CS1 maint: Unrecognized language (link)
**ங்** (About this soundங் (உதவி·தகவல்)) தமிழ் மொழியின் எழுத்துகளில் ஒன்று. இது தமிழ் நெடுங்கணக்கில் பதினைந்தாவது எழுத்து. இது மொழியின் ஓர் ஒலியையும், அவ்வொலியைக் குறிக்கும் வரிவடிவத்தையும் குறிக்கும். இவ்வெழுத்தை "ஙகர மெய்" அல்லது *ஙகர ஒற்று* என்பர். எனினும் பொதுப் பேச்சு வழக்கிலும், பிள்ளைகளுக்கு எழுத்து கற்பிக்கும்போதும் இவ்வெழுத்தை "இங்கன்னா" என வழங்குவர்.

"ங்" இன் வகைப்பாடு
------------------

தமிழ் எழுத்துகளின் உள்ள உயிரெழுத்து, மெய்யெழுத்து என்னும் இரண்டு வகைகளில் **ங்** மெய்யெழுத்து வகையைச் சேர்ந்தது. மெய்யெழுத்துகள் அரை மாத்திரை அளவே ஒலிக்கும் தன்மை வாய்ந்தன. இதனால் இவ்வெழுத்தும் அரை மாத்திரை அளவுடனேயே ஒலிக்கும்

தமிழ் எழுத்துகளில் மெய்யெழுத்துகள் வல்லினம், மெல்லினம், இடையினம் என மூன்று இனங்களாகப் பிரிக்கப்பட்டுள்ளன. இவற்றில் **ங்** மெல்லின மெய் வகையைச் சேர்ந்தது. இவ்வெழுத்து, மென்மையான ஓசை உடையது ஆதலால் மெல்லின வகையுள் சேர்க்கப்பட்டுள்ளது.

இனவெழுத்துகள்
-------------

எழுத்து ஒலியின் பிறப்பிடம் (இடம்), முயற்சி என்பவற்றின் அடிப்படையில் எழுத்துகளை இனங்களாகப் பிரிப்பதுண்டு. அது போலவே பொருள், வடிவு என்பவற்றாலும் இனங்கள் பிரிக்கப்படுகின்றன. ஒலியின் பிறப்பிடம், முயற்சி என்பவற்றின் அடிப்படையில் பார்க்கும்போது **க்**, **ங்** என்னும் இரண்டும் அடி நாக்கு மேல்வாயின் அடியைப் பொருந்த உருவாகின்றன. இதனால் **க்**, **ங்** இரண்டும் ஒன்றுக்கு ஒன்று இன எழுத்தாக அமைகின்றன..

ஙகர உயிர்மெய்கள்
----------------

**ங்** தமிழ் எழுத்துகளில் அடிப்படையான எழுத்து. ஒலி அடிப்படையில் **ங்** உடன் பிற உயிர்கள் சேரும்போது ஙகர உயிர்மெய்கள் பெறப்பட்டாலும், வரி வடிவத்தில் அகரத்தோடு சேர்ந்த ஙகர வர்க்க எழுத்தே அடிப்படையான வரிவடிவமாக உள்ளது. இவ்வரிவடிவுடன் புள்ளி ஒன்றைச் சேர்ப்பதன் மூலமே தனி மெய்யான **ங்** பெறப்படுகின்றது. 

  

ஙகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள அட்டவணை காட்டுகின்றது.

| சேர்க்கை | உயிர்மெய்கள் |
| --- | --- |
| வரிவடிவம் | பெயர் |
| ங் + அ | ங | ஙானா |
| ங் + ஆ | ஙா | ஙாவன்னா |
| ங் + இ | ஙி | ஙீனா |
| ங் + ஈ | ஙீ | ஙீயன்னா |
| ங் + உ | ஙு | ஙூனா |
| ங் + ஊ | ஙூ | ஙூவன்னா |
| ங் + எ | ஙெ | ஙேனா |
| ங் + ஏ | ஙே | ஙேயன்னா |
| ங் + ஐ | ஙை | ஙையன்னா |
| ங் + ஒ | ஙொ | ஙோனா |
| ங் + ஓ | ஙோ | ஙோவன்னா |
| ங் + ஔ | ஙௌ | ஙௌவன்னா |

குறிப்புகள்
-----------

1. ↑  *தொல்காப்பியம் எழுத்ததிகாரம் - இளம்பூரணர் உரை*, 2006 பக். 11
2. ↑  இளவரசு, சோம. 2009. பக். 44, 46

உசாத்துணைகள்
------------

* இளவரசு, சோம. *நன்னூல் எழுத்திகாரம்*, மணிவாசகர் பதிப்பகம், சென்னை. 2009 (நான்காம் பதிப்பு).
* சுப்பிரமணியன், சி. *பேச்சொலியியல்*, நாட்டார் வழக்காற்றியல் ஆய்வு மையம், பாளையங்கோட்டை, 1998.
* *தொல்காப்பியம் எழுத்ததிகாரம் - இளம்பூரணர் உரை*, சாரதா பதிப்பகம், சென்னை. 2006 (இரண்டாம் பதிப்பு)
* பவணந்தி முனிவர், *நன்னூல் விருத்தியுரை*, கமல குகன் பதிப்பகம், சென்னை. 2004.
* வேலுப்பிள்ளை, ஆ. *தமிழ் வரலாற்றிலக்கணம்*, குமரன் புத்தக இல்லம், கொழும்பு. 2002.
**உட்வார்டு சிசு ஐதராக்சிலேற்றம்** *(Woodward cis-hydroxylation)* என்பது ஆல்கீன்கள் அயோடின் மற்றும் வெள்ளி அசிட்டேட்டுடன் சேர்ந்து ஈரமான அசிட்டிக் அமிலத்தில் வினைபுரிந்து சிசு-டையோல்களை உருவாக்குகின்ற ஒரு வினையாகும். இவ்வினை உட்வார்டு வினை என்ற பெயராலும் அழைக்கப்படுகிறது.

இராபர்ட்டு பர்ன்சு உட்வார்டு இவ்வினையைக் கண்டறிந்த காரணத்தால் வினை இப்பெயர் பெற்றது.

உட்வார்டு சிசு ஐதராக்சிலேற்றம் உட்வார்டு சிசு ஐதராக்சிலேற்றம்
சிடீராய்டு தொகுப்பு வினையில் உட்வார்டு சிசு ஐதராக்சிலேற்ற வினை பயன்படுத்தப்படுகிறது .

வினை வழிமுறை
------------

அயோடின் ஆல்கீன் வினையை வெள்ளி அசிட்டேட்டு ஊக்குவிக்கிறது. இதனால் அயோடினியம் அயனி உருவாகிறது (3). அசிட்டிக் அமிலம் அல்லது வெள்ளி அசிட்டேட்டு மூலம் SN2 வினை வழியாக அயோடினியம் அயனி திறக்கப்ப்பட்டு அயோடோ அசிட்டேட்டு என்ற முதல் இடைநிலை விளைபொருள் உருவாகிறது (4). அடுத்து அருகிலுள்ள தொகுதியின் பங்கேற்பால் மற்றொரு SN2 வினை வழியாக அயோடின் இடம்பெயர்ந்து ஆக்சோனியம் அயனி உருவாகிறது (5). பின்னர் இது நீராற்பகுக்கப்பட்டு ஒற்றை எசுத்தர் ஆகிறது (6). 

உட்வார்டு சிசு ஐதராக்சிலேற்ற வினையின் வினை வழிமுறை உட்வார்டு சிசு ஐதராக்சிலேற்ற வினையின் வினை வழிமுறை

இதையும் காண்க
-------------

* பிரெவோசுட்டு வினை

மேற்கோள்கள்
-----------

1. ↑  Woodward, R. B. U.S. Patent 26,87,435
2. ↑  Woodward, R. B.; Brutcher, F. V. (1958). "cis-Hydroxylation of a Synthetic Steroid Intermediate with Iodine, Silver Acetate and Wet Acetic Acid". *J. Am. Chem. Soc.* **80** (1): 209–211. doi:10.1021/ja01534a053. பன்னாட்டுத் தர தொடர் எண்:0002-7863.
3. ↑  Mangoni, L.; Dovinola, V. (1969). "The stereochemistry of woodward cis-hydroxylation in some steroidal olefins". *Tetrahedron Letters* **10** (60): 5235–5238. doi:10.1016/S0040-4039(01)88931-0. பன்னாட்டுத் தர தொடர் எண்:0040-4039.
**உணர்வொலிக் கிளவி** (*Ideophone*) என்பது ஓர் உணர்வை வெளிப்படுத்த மாந்தர்கள் கூறும் சொற்கள். நாற்றம், வண்ணம், ஓசை, நகர்வு, தொடுவுணர்வு, சுவை போன்ற ஏதாவது ஒன்றைப் பற்றிய அழுத்தமானதாகவும், அதன் இயல்புக்கு நெருக்கமாகனதாகவும் ஏற்படும் உணர்வை விளிக்கப் பயன்படும் சொல்லைக் குறிக்கும். இது ஏறத்தாழ எல்லா மொழிகளிலுமே அறியப்பட்டதானாலும் அதன் இயல்பும் பயன்படும் அளவும் மொழிக்கு மொழி மாறுபடுவன. இதனால் இவற்றை எழுவாய் பயனிலை போன்று மொழிகளூடே ஒரு பொதுவான இலக்கணக் கூறாகக் கொள்ளக்கூடாது என சில மொழியியலாளர்கள் கருதுகின்றனர். தமிழ் உட்பட பல மொழிகளில் இவை இரட்டைக் கிளவிகளாகவும் இருக்கின்றன.

தமிழில் உணர்வொலிக்கிளவிகள்
--------------------------

தமிழில் குறிப்படத்தக்க அளவு மிகுதியான எண்ணிக்கையில் இவை மலிந்துள்ளன. ஒரு பொருள் அல்லது நிகழ்வு எப்படி "ஒலிக்கிறது" அல்லது எப்படி உணரப்படுகின்றது அல்லது என்ன "சொல்கிறது" என்பதைக் குறிக்கும் விதமாக, "என்று" என்ற சொல் பின்னே இட்டுப் பயன்படுகிறது. இதன் வழியாக ஒரு வினையின் பண்பை விளக்கும் உரிச்சொல்லாகிறது.

### எடுத்துக்காட்டுக்கள்

1. பாம்பு *சர சர* என்று ஊர்ந்து சென்றது.
2. மலர்விழி *மள மள* என்று ஏறினாள்.
3. அவன் நெஞ்சம் *பட பட* என்று அடித்துக் கொண்டது.
4. வளவன் தனது குழந்தையின் கன்னத்தில் *நச்சென்று* முத்தமிட்டான்.
5. கதிரவன் "தகதக" வென எழுகின்றான் (என என்பது *என்று* என்பது போல)
6. திருட்டுத்தனத்தைக் கையும் களவுமாக பிடித்தவுடன் அவன் "திருதிரு" என விழித்தான்.

பிற மொழிகளில் உணர்வொலிக்கிளவிகள்
--------------------------------

இவற்றையும் பார்க்கவும்
----------------------

* இரட்டைக் கிளவி
* அடுக்குத் தொடர்
* இணைமொழி
* மரபின இரட்டைச் சொற்கள்

குறிப்புகளும் மேற்கோள்களும்
---------------------------

1. ↑  Swiderski, Richard M. (1996). *The metamorphosis of English: versions of other languages*. New York: Bergin & Garvey. பக். 61. பன்னாட்டுத் தரப்புத்தக எண்:0-89789-468-5. .

வெளி இணைப்புகள்
---------------

* - அடுக்குத்தொடர், இரட்டைக்கிளவி பற்றிய உரையாடலில் இணைமொழி பற்றி
* - இணைமொழி பற்றிய ஆய்வுரை பரணிடப்பட்டது 2008-05-03 at the வந்தவழி இயந்திரம் (ஆங்கில மொழியில்)
**விளையாட்டு விடுதி** என்பது தமிழ்நாடு அரசின் தமிழ்நாடு விளையாட்டு மேம்பாட்டு ஆணையத்தால் நடத்தப்படும் ஒரு விடுதியாகும். இதில் விளையாட்டில் ஆர்வமுள்ள பள்ளி, கல்லூரி மாணவ மாணவியருக்குக் கல்வி சூழலுக்குப் பங்கமின்றி, விளையாட்டுப் பயிற்சி, ஊட்ட உணவு, உபகரணங்கள் என அனைத்து வசதிகளுடன் அனைத்தும் அரசு செலவில் நடத்தப்படும் விடுதியாகும். இந்த வசதிகள் அனைத்தையும் விளையாட்டு விடுதியில் தங்கியபடி அருகிலுள்ள பள்ளியில் சேர்ந்து பயின்றவாறு பெறலாம். தமிழகத்தில் 28 விளையாட்டு விடுதிகள், 2 சிறப்பு விளையாட்டு விடுதிகள், 5 முதன்மை நிலை விளையாட்டு விடுதிகள் உள்ளன.

வரலாறு
------

துவக்கத்தில் அந்தந்தப் பகுதியில் பிரபலமாக இருக்கும் விளையாட்டுகளில் ஒரு சிலவற்றை ஊக்குவிக்கும் பொருட்டு, மாவட்டத் தலைநகர்களில் இந்த விளையாட்டு விடுதிகள் தொடங்கப்பட்டன. பின்வந்த ஆண்டுகளில் இவை தமிழகத்தின் பெரும்பாலான மாவட்டங்களில் நிறுவப்பட்டுள்ளன. இவற்றில், பள்ளி மாணவ, மாணவியருக்கு எனத் தனித்தனி விளையாட்டு விடுதிகள் உண்டு.
மாணவிகளுக்கான விடுதிகள் ஈரோடு, திருவண்ணாமலை, திண்டுக்கல், நாகர்கோவில், பெரம்பலூர், தேனி, புதுக்கோட்டை, தருமபுரி, சென்னை, நாமக்கல் ஆகிய இடங்களில் செயல்படுகின்றன. மதுரை, திருச்சி, திருநெல்வேலி, கிருஷ்ணகிரி, கோயம்புத்தூர், கடலூர், தஞ்சை, அரியலூர், தூத்துக்குடி, சிவகங்கை, தேனி, ராமநாதபுரம், உதகமண்டலம், விழுப்புரம், சென்னை ஒய். எம். சி. ஏ. பள்ளி, நெய்வேலி என். எல். சி. பள்ளி, சென்னை புதூர் அரசு மேல்நிலைப்பள்ளி, நாமக்கல் செல்வம் மேல்நிலைப் பள்ளி ஆகிய இடங்களில் மாணவர்களுக்கான விளையாட்டு விடுதி செயல்பட்டு வருகிறன.

பயிற்சிகள்
----------

இங்கு பயிற்சிகளானது காலை, மாலை ஓய்வு நேரத்திலும், விடுமுறை நாட்களிலும் பள்ளிப் படிப்புக்கு இடையூறு இன்றி வழங்கப்படுகின்றன. மாநில, தேசிய விளையாட்டுப் போட்டிகளில் பங்கேற்கவும் அதற்கெனச் சிறப்பு பயிற்சிகள், போக்குவரத்து, உணவு மற்றும் வழிகாட்டுதல்களையும் செலவின்றி அளிக்கப்படுகின்றன. இங்கு தினந்தோறும் 2.30 மணி நேரம் துறை சார்ந்த விளையாட்டுப் பயிற்சிகள் அளிக்கப்படுகின்றன.

வெளி இணைப்புகள்
---------------

இணையதளம்

மேற்கோள்கள்
-----------

1. ↑  "விளையாட்டு விடுதி மாணவர்களுக்கு கைப்பந்து தகுதி தேர்வு போட்டி". *செய்தி*. விடுதலை. 22 ஏப்ரல் 2017 அன்று பார்க்கப்பட்டது.
[*தொடர்பிழந்த இணைப்பு*]
2. ↑  எஸ்.எஸ்.லெனின் (18 ஏப்ரல் 2017). "பட்டை தீட்டும் விளையாட்டு விடுதிகள்". *கட்டுரை*. தி இந்து. 22 ஏப்ரல் 2017 அன்று பார்க்கப்பட்டது.
**தூய அமலோற்பவ அன்னை பேராலயம்** புதுவை-கடலூர் உயர்மறைமாவட்டத்தின் தாய்க்கோவில் ஆகும். இது புதுச்சேரி நகரில் அமைந்துள்ளது. முதலில் திருத்தூதர் பவுலின் பெயரால் அர்ப்பனிக்கப்பட்டிருந்ததால் இக்கோவில் பிரெஞ்சு மொழியில் சான் பவுல் (san paul) கோவில் என எழைக்கப்பட்டு, அது பின்னர் தமிழில் மறுவி சம்பா கோவில் என அழைக்கப்படுகின்றது. இக்கோவில் இப்போது இயேசுவின் அன்னையாம் தூய கன்னி மரியாவின் அமலோற்பவ அன்னை என்னும் பெயரின்கீழ் கடவுளுக்கு அர்ப்பணிக்கப்பட்டுள்ளது.

வரலாறு
------

இயேசு சபை குருக்கள் அப்போது பிரெஞ்சு குடியேற்ற நாடாக இருந்த புதுச்சேரிக்கு மறைப்பணியாற்ற 1689இல் வந்தனர். பிரான்சின் பதினான்காம் லூயி மன்னரிடம் நிதியுதவிப்பெற்று 1692ஆம் ஆண்டு அப்போதைய பிரெஞ்சுக்கோட்டைக்கு மேற்கில் ஒரு ஆலயம் எழுப்பினர். அது மறு ஆண்டே இடச்சுக்காரர்களின் படையெடுப்பால் இடிக்கப்பட்டது. இரண்டாம் கோவில் 1699இல் கட்டப்பட்டாலும், அதுவும் நிலைக்கவில்லை. 1728 முதல் 1736வரை தற்போதையக்கோவில் இருக்கும் இடத்தில் ஒரு கோவில் கட்டப்பட்டது. 1761இல் இது ஆங்கிலேயர்களால் ஏழாண்டுப் போரின் போது இடித்து தரைமட்டமாக்கப்பட்டது.

1765ஆம் ஆண்டு இப்போது உள்ள நான்காம் ஆலயம் கட்டப்பட்டது. 20 ஜூன் 1791 ஆம் நாள் ஆலய வேலைகள் முடிந்து ஆயர் செம்பெனோயிஸால் இவ்வலயம் அருட்பொழிவு செய்யப்பட்டது. ஆலய மணி கோபுரம் பின்னாளில் கட்டப்பட்டது. 1905ஆம் ஆண்டு இடப்பக்க விரிவாக்கப் சேர்க்கப்பட்டது. 1970ஆம் ஆண்டு ஆலய மைய பீடம் சீரமைக்கப்பட்டது. 1987ஆம் ஆண்டு ஆலய முகப்பில் உள்ள இடம் சீரமைக்கப்பட்டது.

இவ்வலய விழா அமலோற்பவ அன்னையின் விழாவாகிய டிசம்பர் 8 அன்று ஆண்டுதோறும் கொண்டாடப்படுகின்றது.

இவ்வாலயம் புதுச்சேரியின் குறிக்கத்தக்க சுற்றுலா மையமாகும்.

படக்காட்சி
----------

### கோவில்

* 1860இல் கோவிலின் தோற்றம்.1860இல் கோவிலின் தோற்றம்.
* ஆலய பீடம்ஆலய பீடம்
* பீடம்பீடம்
* பீடம்பீடம்
* அமலோற்பவ அன்னை பீடம்அமலோற்பவ அன்னை பீடம்
* பீடத்தில்லிருந்து ஆலயக்கதவின் தோற்றம்பீடத்தில்லிருந்து ஆலயக்கதவின் தோற்றம்

### பிற பீடங்களும் சிலைகளும்

* தூய யோசேப்பு பீடம்தூய யோசேப்பு பீடம்
* ஆரோக்கிய அன்னை பீடம்ஆரோக்கிய அன்னை பீடம்
* தூய இருதய ஆண்டவர் பீடம்தூய இருதய ஆண்டவர் பீடம்
* லிசியே நகரின் தெரேசா பீடம்லிசியே நகரின் தெரேசா பீடம்
* புனித தோமினிக்கோடு செபமாலை அன்னைபுனித தோமினிக்கோடு செபமாலை அன்னை
* புனித அசிசியின் பிரான்சிசு பீடம்புனித அசிசியின் பிரான்சிசு பீடம்
* திருமுழுக்கு தொட்டிதிருமுழுக்கு தொட்டி
* புனித நீர் தொட்டிபுனித நீர் தொட்டி
* ஆலய வாசலருகே உள்ள புனித லூர்து அன்னை கெபிஆலய வாசலருகே உள்ள புனித லூர்து அன்னை கெபி

இவற்றையும் காண்க
----------------

* புதுவை-கடலூர் உயர்மறைமாவட்டம்

மேற்கோள்கள்
-----------

1. ↑  BBC In pictures: Former French colony of Pondicherry in India
**தூய பவுல் தேவாலயம்** தமிழ் நாடு, திருநெல்வேலி மாவட்டம், மேல இலந்தைகுளம் கிராமத்தில் அமைந்துள்ளது. இக்கோயில் ஆரம்ப கிறித்தவ மறைப் பரப்புனர்களில் மிக முக்கியமானவராகக் கருதப்படும் திருத்தூதர் பவுலின் பெயரில் உள்ளது.

வரலாறு
------

திருநெல்வேலி திருமண்டலம் மேல இலந்தைகுளம் சேகரம்மான தூய பவுல் தேவாலயம் 1903, டிசம்பர் 28 இல் கட்டப்பட்டது. ஆரம்பகாலத்தில் இது சிறிய ஆலயமாக இருந்தது. பின்பு இவ்வூர் கிறித்தவ மக்களினால் 2005 ஆம் ஆண்டு ஆலயக் கோபுரப் பணி ஆரம்பிக்கப்பட்டு, 2007 மே 20 ஆம் நாள் ஆலயக் கோபுரம் பிரதிட்டை செய்யப்பட்டது. கோபுரத்தின் நீளம் : 50.4 மீட்டர் (165 அடி)
அகலம் : 10.3 மீட்டர் (34 அடி) ஆகும். இந்த ஆலயத்தின் கிளை திருச்சபைகள் மானூர், இரண்டும் சொல்லான் ஆகியவைகள் இதன் கீழ் செயல்படுகின்றது.

திருவிழா சிறப்புகள்
-------------------

ஒவ்வொரு ஆண்டும். , மே 20 முதல் தொடர்ந்து. 7 நாட்கள் திருவிழா நடைபெறுகிறது. திருவிழாவின் சிறப்பு நிகழ்ச்சியாக முதலாம் நாள் பஜனை ஆராதனையும். இரண்டாவது நாளாக நற்செய்தி கூட்டம் அதைத் தொடர்ந்து. பள்ளிக் குழந்தைகளின் கலைநிகழச்சிகள் போன்றவை முக்கியப் பங்கு வகிக்கிறது. அதன் மறுநாள் ஊர் மக்களுக்கு விருந்து உபசரிப்பு விழா நடைபெறும். திருவிழாவின் போது நடைபெறும் வாணவேடிக்கை சிறப்பாக இருக்கும். மும்பை, சென்னை போன்ற நாட்டின் பல ஊர்களுக்கு தொழில் காரணமாகச் சென்றுள்ள இந்த ஊரைச் சேர்ந்த பலரும் இந்த திருவிழாவின் போது சொந்த ஊருக்கு வந்து விடுகிறார்கள்.

ஆலயமணி
------

இந்த ஆலயத்தின் உட்புறக் கோபுர உச்சியில், உள்புறமாக ராட்சத மணிக்கூண்டு வைக்கப்பட்டு உள்ளது. இந்த மணி ஆராதனைக்கு முன்னதாக அறிவிப்பிற்காக இரண்டு முறை மணி அடிக்கப்படும். மற்றும் தினந்தோறும் காலை 4.30, இரவு 7.30 மணிக்கும் மணி ஒலிக்கப்படும். அது மட்டும்மல்லாமல் ஊரில் தீ விபத்து மற்றும் ஆபத்து, அசம்பாவிதங்கள் நடந்தால் உடனடியாக ஆலயமணி ஒலிக்கப்படுகிறது. உடனே ஊர் மக்கள் அனைவரும் ஒன்று திரண்டு வந்து ஆபத்துக்களை தடுப்பார்கள். மற்றும் திருமண ஆராதனைக்காகவும், இறந்தவர்களுக்காக துக்கமணி ஒலிக்கப்படுகின்றது.

ஆதாரம்
------

1. ↑
**பொகளூர் வரதராஜபெருமாள் கோயில்** தமிழ்நாட்டில் கோயம்புத்தூர் மாவட்டம், பொகளூர் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வரதராஜபெருமாள், ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பாஞ்சராத்திர முறைப்படி ஒருகாலப் பூசை நடக்கின்றது. புரட்டாசி மாதம் முக்கிய திருவிழா நடைபெறுகிறது. வைகுண்ட ஏகாதசி திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
தூபாராமய தூபியைச் சுற்றியுள்ள கல்தூண்கள்
Thuparamaya Stupa and Stone Pillarsதூபாராமய தூபியைச் சுற்றியுள்ள கல்தூண்கள்
**தூபாராமய** (*Thuparamaya*) இலங்கையின் பண்டைக்காலத் தலைநகரமான அனுராதபுரத்தில் உள்ள பௌத்தக் கட்டிடம் ஆகும். அசோகப் பேரரசரின் மகனும் பௌத்த துறவியுமான மஹிந்த தேரர் இலங்கையில் தேரவாத புத்த சமயத்தையும், அது சார்ந்த சைத்திய வணக்கத்தையும் அறிமுகப்படுத்தினார். இவருடைய வேண்டுகோளின்படி இலங்கை அரசனான தேவாநாம்பியதிஸ்ஸவால் கட்டப்பட்டதே தூபாராமய என்னும் இந்தத் தாதுகோபுரம். இதனுள் கௌதம புத்தரின் எலும்பு எச்சம் வைத்துக் கட்டப்பட்டுள்ளது. இலங்கையில் புத்த சமயம் அறிமுகப்படுத்தப்பட்ட பின்னர் கட்டப்பட்ட முதல் தாதுகோபுரம் இதுவே எனக் கருதப்படுகின்றது.

தொடக்கத்தில் இது நெற்குவியலின் வடிவில் கட்டப்பட்டது. காலத்துக்குக் காலம் அழிவுக்கு உட்பட்டது. இலங்கை அரசனான இரண்டாம் அக்கபோதி காலத்தில் முற்றாகவே அழிவுக்கு உள்ளான இதை அரசன் திருத்தி அமைத்தான். இன்று காணப்படும் தூபாராமய, கி.பி 1862 ஆம் ஆண்டின் மீளமைப்புக் கட்டுமானம் ஆகும். இவ்வாறு காலத்துக்குக் காலம் நடைபெற்ற மீளமைப்புக் கட்டுமானங்களின் முடிவில், இன்று இருக்கும் தாதுகோபுரத்தின் அடிப் பகுதியின் விட்டம் 18 மீட்டர் (59 அடி) ஆகும். உயரம், 3.45 மீட்டர் (11 அடி 4 அங்குலம்). இது 50.1 மீட்டர் (164 அடி 6 அங்குலம்) விட்டம் கொண்ட வட்ட வடிவமான மேடையொன்றின் மையத்தில் அமைந்துள்ளது. நிலத்திலிருந்து மேடைக்குச் செல்ல நாற்புறமும் படிகள் அமைக்கப்பட்டுள்ளன. இந்த மேடையில் தாதுகோபுரத்தைச் சுற்றி இரண்டு வட்ட வடிவ வரிசைகளில் கல் தூண்கள் காணப்படுகின்றன. இத் தூண்கள், பழைய காலத்தில், தாதுகோபுரத்தை மூடிக் கூரையோடு கூடிய கட்டிடம் இருந்ததற்கான சான்று ஆகும். மரத்தாலான இக் கூரை காலப்போக்கில் அழிந்து விட்டதாக ஆய்வாளர்கள் கருதுகிறார்கள்.

மேற்கோள்கள்
-----------

1. ↑  Thuparamaya of Ancient Anuradhapura

வெளி இணைப்புகள்
---------------

விக்கிமீடியா பொதுவகத்தில்,  
 ***தூபாராமய***   
என்பதின் ஊடகங்கள் உள்ளன. 

* Discover Sri Lanka - more information & images about Thuparamaya  பரணிடப்பட்டது 2011-07-13 at the வந்தவழி இயந்திரம்
* New Photos of Thuparamaya

|  |
| --- |
| பௌத்த |
| யாத்திரைத் தலங்கள் |
|  |
| 
நான்கு முதன்மைத் தலங்கள் |
| * லும்பினி
* புத்தகயா
* சாரநாத்
* குசிநகர்
 |
| 
மற்ற நான்கு முதன்மைத் தலங்கள் |
| * ராஜகிரகம்
* சங்காசியா
* சிராவஸ்தி
* வைசாலி
 |
| 
பண்டைய தலங்கள் |
| * புத்தகயா
* கபிலவஸ்து (பண்டைய நகரம்)
* கேசரியா
* கௌசாம்பி
* பாடலிபுத்திரம்
* நாலந்தா
* பவா நகரம்
* வாரணாசி
* ஜேதவனம்
* அமராவதி
* சந்திராவரம்
* லௌரியா நந்தன்காட்
* லௌரியா-ஆராராஜ்
* கும்ஹரார்
 |
| 
பிந்தைய தலங்கள் |
| * மகாபோதி கோயில்
* எல்லோரா
* அஜந்தா குகைகள்
* சாஞ்சி
* பிப்ரவா
* விக்கிரமசீலா
* நாகார்ஜுனகொண்டா
* லெண்யாத்திரி
* பர்குட்
* தௌலி
* உதயகிரி, கந்தகிரி குகைகள்
* இரத்தினகிரி
* லலித்கிரி
* திரிரஷ்மி லேனி
* அவுரங்காபாத் குகைகள்
* உண்டவல்லி
* போஜ்ஜன்ன கொண்டா
* காம்பாலித குகைகள்
* கும்ஹரார்
* பாஜா குகைகள்
* கர்லா குகைகள்
* கான்கேரி குகைகள்
* பராபர் குகைகள்
* சியோத் குகைகள்
* பாக் குகைகள்
* மகாகாளி குகைகள்
* மதுரா
* மொகாவோ கற்குகைகள்
* ராணிகட்
* பௌத்தநாத்து
* சுயம்புநாதர் கோயில்
* பொக்காரா சாந்தி தூபி
* திலௌராகோட்
* சிறீ மகாபோதி
* தம்புள்ளை பொற்கோவில்
* தலதா மாளிகை
* தூபாராமய
* ருவான்வெலிசாய
* ஜேத்தவனராமயா
 |
| * பா
* உ
* தொ
 |
**விளையன்கோட்டை பனந்தமுடைய அய்யனார் கோயில்** தமிழ்நாட்டில் சிவகங்கை மாவட்டம், விளையன்கோட்டை என்னும் ஊரில் அமைந்துள்ள கிராமக் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அய்யனார், பூர்ணகலா, புஷ்கலா சன்னதிகளும், விநாயகர், சுப்பிரமணியர், ஆஞ்சநேயர், கன்னியார், பைரவர், வீரபத்திரர், சின்னகருப்பர், பெரியகருப்பர், பேச்சியம்மன், பத்ரகாளி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**நால்வகை உணர்வு நரம்பணுக்கள்**
**உணர்வு நரம்பணு** (*Sensory neuron*) என்பது உணர்வு உறுப்புகளிலுள்ள உயிரணுக்களைத் தாக்கும் தொடுதல், நுகர்தல், ஒலி, ஒளி, வலி, வெப்பம், குளிர்ச்சி, அதிர்வு போன்ற பலவித உந்தல்களினால் தூண்டப்பட்டு மூளைக்கும், தண்டுவடத்திற்கும் சமிக்ஞைகளை அனுப்பும் நரம்பணுக்களாகும்.

அமைவிடம்
--------

உணர்வு நரம்பணுக்கள் பெரு மூளையின் உணர்வு பகுதியின் புறணியில் அமைந்துள்ளது. மேலும் முள்ளந்தண்டு வடம் மற்றும் முன் உணர்வு நரம்பணு திறலிலும் உள்ளது. இவைகளை உட்காவும் நரம்பு இணைக்கிறது. அதாவது தோல் மற்றும் உடலுறுப்புகளில் உள்ள உணர்வு வாங்கி (*Sensory receptor*) மூலம் பெறப்பட்ட தொடுதல், நுகர்தல், ஒலி, ஒளி, வலி, வெப்பம், குளிர்ச்சி, அதிர்வு போன்ற பலவித உந்தல்களினால் தூண்டப்பட்ட உணர்வுகளை முன் உணர்வு நரம்பணு திறலுக்கு எடுத்து செல்கிறது இது முதல் நிலை நரம்பு ஆகும். பின் இது முள்ளந்தண்டு பகுதியில் உள்ள உணர்வு நரம்பணுவுடன் இணைக்கப்படுகிறது. பிறகு மூளையின் கீழ் புறணி பகுதியில் உள்ள உணர்வு நரம்பணுவுடன் இணைக்கப்படுகிறது. இந்த நரம்பிழை இரண்டாம் நிலை நரம்பு என அழைக்கப்படுகிறது. இதன் பின் இங்கிருந்து நரம்பிழைகள் பெரு மூளையின் புறணியில் உள்ள உணர்வு நரம்பணுவுடன் இணைக்கப்படுகிறது. இது மூன்றாம் நிலை நரம்பணு என வழங்கப்படுகிறது.

உணர்வு வாங்கிகள்
----------------

உணர்வு வாங்கிகள் என்பவை உடலின் வெளிப்புற மற்றும் உட்புற உணர்வுகளை பெற்று உட்காவும் நரம்புகள் மூலம் தூண்டுதல்களை உணர்வு நரம்பணுக்களுக்கு அனுப்புகிறது. இவைகள் புற, அக உணர்வு வாங்கிகள் என இரு வைக்கப்படும்.

### புற உணர்வு வாங்கிகள்

* பார்வை
* நுகர்வு
* செவிப்புலன்
* ருசியறிதல்
* வலி
* தொடுதல்
* வெப்பம்
* குளிர்ச்சி
* அதிர்வு
* அழுத்தம் ஆகியவற்றிக்கான உணர்வு வாங்கிகள்

### அக உணர்வு வாங்கிகள்

* இரத்தக்குழாய்
* உடல் உள்ளுறுப்பு
* தசை
* உடலசைவு
* அக வலி ஆகியவற்றிற்கான உணர்வு வாங்கிகள்

மேற்கோள்கள்
-----------

1. ↑  Parsons, Richard (2018). *CGP: A-Level Biology Complete Revision & Practice*. Newcastle Upon Thynde: Coordination Group Pulbishing Ltd.. பக். 138. பன்னாட்டுத் தரப்புத்தக எண்:9781789080261.
2. ↑  Purves, Dale; Augustine, George; Fitzpatrick, David; Hall, William; LaMantia, Anthony-Samuel; McNamara, James; White, Leonard (2008). *Neuroscience* (4 ). Sinauer Associates, Inc.. பக். 207. பன்னாட்டுத் தரப்புத்தக எண்:978-0878936977.
3. ↑  Sherrington C. *The Integrative Action of the Nervous System.* Oxford: Oxford University Press; 1906.

வெளி இணைப்புகள்
---------------

* 

* பொதுவகத்தில் உணர்வு நரம்பணு தொடர்பாக ஊடகக் கோப்புகள் உள்ளன.
* The major classes of somatic sensory receptors
**ராபர்ட் நீல் ஹார்வி (**Robert Neil Harvey OAM MBE (பிறப்பு: அக்டோபர் 8, 1928) ஆஸ்திரேலிய துடுப்பாட்ட அணியின் முன்னாள் துடுப்பாட்ட வீரர் ஆவார். இவர் ஆஸ்திரேலிய துடுப்பாட்ட அணியை 1948 மற்றும் 1963 க்கு இடையில் பிரதிநிதித்துவப்படுத்தினார். இதுவரை 79 தேர்வுத் துடுப்பாட்டப் போட்டிகளில் விளையாடினார். அவர் 1957 முதல் ஓய்வு பெறும் வரை அணியின் துணைத் தலைவராக இருந்தார். அதிரடியாக விளையாடும் இடது கை மட்டையாளர், சிறப்பான களத்தடுப்பாளார் மற்றும் அவ்வப்போது எதிர்ச்சுழல் பந்து வீச்சாளர் ஆவார். ஹார்வி 1950 ஆம் ஆண்டில் ஆஸ்திரேலிய அணியில் இருந்த மூத்த வீரர் என்ற பெயரை பெற்றுள்ளார்.விசுடன் துடுப்பாட்டாளர்களின் நாட்குறிப்பு இவரை சகாப்தத்தின் சிறந்த களத்தடுப்பாளர் எனப் பாராட்டியது. 

இவரின் ஆறு சகோதரர்களும் துடுப்பாட்ட வீரர்கள் ஆவர். அவர்களில் நான்கு பேர் விக்டோரியாத் துடுப்பாட்ட அணியினை பிரதிநிதித்துவப்படுத்தினர். ஹார்வி தனது மூத்த சகோதரர் மெர்விக்கு பின்பாக 1948 ஜனவரியில் தேர்வுத் துடுப்பாட்டப் போட்டியில் அறிமுகமானார். அப்போது இவருக்கு வயது 19 ஆண்டுகள் மற்றும் மூன்று மாதங்கள் ஆகும்.தனது இரண்டாவது தேர்வுத் துடுப்பாட்டப் போட்டியில் நூறு ஓட்டங்கள் எடுத்தார். இதன்மூலம் மிக இளம் வயதில் ஆத்திரேலியத் துடுப்பாட்ட அணிக்காக நூறு ஓட்டங்கள் அடித்த வீரர் எனும் சாதனையினைப் படைத்தார். தற்போது வரை இந்தச் சாதனை முறியடிக்கப்படாமல் உள்ளது. துடுப்பாட்ட வரலாற்றில் மிகச்சிறந்த அணிகளில் ஒன்றாகக் கருதப்படும் இங்கிலாந்திற்கு சுற்றுப்பயணம் மேற்கொண்ட டான் பிராட்மேனின் 1948 இன்விசிபிள்ஸில் இளைய உறுப்பினராக ஹார்வி இருந்தார். துவக்கப் போட்டிகளில் ஓட்டங்கள் எடுப்பதற்கு சற்று சிரமப்பட்ட போதிலும் இவர் தனது ஆஷஸ் அறிமுகத்தில் நூறு ஓட்டங்கள் அடித்தார். ஹார்வி தனது முதல் பதின்மூன்று தேர்வுத் துடுப்பாட்டப் போட்டிகளில் ஆறு நூறு ஓட்டங்களை எடுத்துள்ளார். அவரின் சராசரி 100க்கும் அதிகமாக உள்ளது. இதில் 1949-50 ஆம் ஆண்டில் தென்னாப்பிரிக்கத் துடுப்பாட்ட அணிக்கு எதிராக நான்கு நூறுகளை அடித்தார். இதில் ஒரு போட்டியில் இறுதிவரை ஆட்டமிழக்காமல் 151 ஓட்டங்களை எடுத்துள்ளார்.1953 ஆம் ஆண்டு இங்கிலாந்து சுற்றுப்பயணத்தின் போது 2,000 க்கும் மேற்பட்ட ஓட்டங்களை அடித்ததில் அவர் பெற்ற சாதனையை அங்கீகரிக்கும் விதமாக 1954 ஆம் ஆண்டில் இந்த ஆண்டின் விசுடன் துடுப்பாட்ட வீரர்களில் ஒருவராக அறிவிக்கப்பட்டார். .

ஆரம்ப ஆண்டுகளில்
----------------

ஹொரேஸ் ஹார்விக்கு பிறந்த ஆறு ஆண் குழந்தைகளில் இவர் ஐந்தாவது குழந்தை ஆவார். ஹார்வி 4.5 கிலோகிராம்கள் (10 lb) எடையுடன் பிறந்தார்.  இந்த குடும்பம் ப்ரோக்கன் ஹில்லில் வசித்து வந்தது. அங்கு ஹொரேஸ் சுரங்கத் தொழிலாளியாக இருந்தார். சிட்னிக்குச் செல்வதற்கு முன்பு, இறுதியாக 1926 இல் மெல்போர்னுக்குச் சென்றார். அங்கு இவர்கள் வடக்கு தொழில்துறை புறநகர்ப் பகுதியான ஃபிட்ஸ்ராய் நகரில் குடியேறினர். அங்கு ஆறு சிறுவர்களுக்கும் தந்தையின் வழிகாட்டுதலின் கீழ் துடுப்பாட்டம் கற்பிக்கப்பட்டது. இவர்கள் ஜார்ஜ் ஸ்ட்ரீட் ஸ்டேட் பள்ளி மற்றும் பால்கனர் ஸ்ட்ரீட் சென்ட்ரல் பள்ளியில் கல்வி கற்றனர்.   துடுப்பாட்டம் மற்றும் துடுப்பாட்டம் பற்றிய பேச்சுகள் அன்றாட குடும்ப வாழ்க்கையின் ஒரு அங்கமாக இருந்தது.ஹார்வியின் மூத்த சகோதரர் மெர்வ் ஆஸ்திரேலியாவுக்காக ஒரு தேர்வுத் துடுப்பாட்டப் போட்டிகளில் விளையாடியுள்ளார், அதே நேரத்தில் மிக் மற்றும் ரே இருவரும் விக்டோரியாவுக்காக விளையாடினர்.. ஹரோல்ட்டைத் தவிர, ஐந்து பேரும் பேஸ்பால் விளையாட்டில் விக்டோரியாவை பிரதிநிதித்துவப்படுத்தினர்.

சான்றுகள்
---------

1. ↑  Robinson, p. 258.
2. ↑  "Wisden 1954 – Neil Harvey". Wisden. 1954. 6 June 2007 அன்று பார்க்கப்பட்டது.
3. ↑  Mallett, p. 170.
**வெளிர் சொண்டுக் கூரலகி** (*Drepanornis bruijnii*) என்பது நடுத்தர அளவான, அதாவது 35 செமீ நீளமான பசுங்கபில நிறச் சந்திரவாசிப் பறவையினம் ஒன்றாகும். இதன் ஆண் பறவை தன் கண்களைச் சுற்றித் தனித்த ஊதா கலந்த சாம்பல் நிறத் தோலையும் கபில நிறக் கண்களையும் கூர்மையாய் நீண்டு வளைந்த வெளிறிய சொண்டையும் கொண்டிருக்கும். மேல் மார்பு இறகுகள் ஒளிர் சிவப்பாயும் இறகுகளின் ஓரங்கள் ஊதா நிறத்திலும் இருப்பதுடன் நீல நிறக் கீழ் மார்பு இறகுகள் ஓரங்களில் பச்சை நிறமாயும், சிறிய கண் புருவ இறகுகள் ஊதா நிறமாயும் இருக்கும். இதன் பெண் பறவை ஆண் பறவையிலும் ஒப்பீட்டளவிற் சிறியதும் நிறம் மங்கலானதும் ஆகும்.

வெளிர் சொண்டுக் கூரலகிகள் வடமேற்கு நியூகினித் தீவின் தாழ்நில மழைக்காடுகளிற் பரவிக் காணப்படும். இதன் முதன்மையான உணவுகள் பழங்களும் பூச்சிகளுமாகும். காடழித்தல் காரணமாக இதன் வாழிடத்துக்கு அச்சுறுத்தல் ஏற்பட்டுள்ளது.

மேற்கோள்கள்
-----------

* BirdLife International (2004). *Epimachus bruijnii*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 11 May 2006. இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

வெளித் தொடுப்புகள்
------------------

* பறவையுயிர் இனங்களின் மெய்யறிக்கை பரணிடப்பட்டது 2009-01-05 at the வந்தவழி இயந்திரம்
* ஐயுசிஎன் செம்பட்டியல்
[*தொடர்பிழந்த இணைப்பு*]
* செந்தரவு நூல் பரணிடப்பட்டது 2006-10-13 at the வந்தவழி இயந்திரம்
**எசாம் அப்டெல்-ஆசிஸ் சரஃப்** (*Essam Sharaf*, அரபி: عصام عبد العزيز شرف, பிறப்பு : சூலை 12, 1952) ஓர் எகிப்திய அரசியல்வாதி ஆவார். இவர் எகிப்தின் பிரதமராக மார்ச்சு 2011 முதல் பதவியில் உள்ளார். இதற்கு முன்னர் இவர் போக்குவரத்துத் துறை அமைச்சராக 2004 முதல் 2005 வரை பதவியில் இருந்தார்.

பின்னணி
-------

சரஃப் எகிப்திலுள்ள கிசா நகரத்தில் 1952ஆம் ஆண்டு பிறந்தார். இவர் கெய்ரோ பல்கலைக்கழகத்தில் கட்டடவியல் பொறியியலில் இளநிலை அறிவியல் (B.Sc.) பட்டம் பெற்றார். அதன் பின்னர் பர்டியூ பல்கலைக்கழகத்தில் தனது முதுகலைப் பட்டத்தையும் முனைவர் பட்டத்தையும் பெற்றார்.

அரசியல்
-------

2011 எகிப்தியப் போராட்டங்களின் போது சரஃப் அரசியலில் இருந்தார். அப்போராட்டங்களின் போது இவர் புரிந்த பணிகள் இவரை அடுத்த பிரதமராக்கியது. இவர் இராணுவக் குழுவால் பிரதமராகத் தேர்ந்தெடுக்கப்பட்டார்.

மேற்கோள்கள்
-----------

1. ↑  "Meet Essam Sharaf: Egypt's first post-revolution Prime Minister". Aharm online. 4 March 2011 அன்று பார்க்கப்பட்டது. Unknown parameter `|coauthors=` ignored (உதவி)
2. ↑  "Purdue University Profile of Essam Sharaf". 3 March 2011 அன்று பார்க்கப்பட்டது.
3. ↑  "Egypte: le Premier ministre remplacé, satisfaction des opposants". *Euronews* (French). 3 March 2011. 3 March 2011 அன்று பார்க்கப்பட்டது.CS1 maint: Unrecognized language (link)
**உணவு அருங்காட்சியகம்**, (*Food Museum*) தஞ்சாவூர் என்பது இந்தியாவின் தமிழ்நாட்டில் தஞ்சாவூர் மாவட்டத்தில் அமைந்துள்ள இந்திய உணவுக் கழகம் சார்ப்பில் இந்தியாவில் அமைந்துள்ள முதலாவது உணவு அருங்காட்சியகம் ஆகும்.

வரலாறு
------

இந்தியாவில் முதன்முதலாக 1965ஆம் ஆண்டு தஞ்சாவூரில் இந்திய உணவுக் கழக அலுவலகம் தொடங்கப்பட்டது. பின்னர் இவை நாடு முழுவதும் விரிவுபடுத்தப்பட்டன. இதன் தொடர்ச்சியாக உணவு மேம்பாட்டில் பல்வேறு நிறுவனங்கள் இந்திய அரசினால் ஏற்படுத்தப்பட்டன. மேலும் இந்திய உணவுக் கழகத்தின் முதல் அருங்காட்சியகம் தஞ்சாவூரில் அமைக்கத் தீர்மானிக்கப்பட்டு 2015 மே மாதம் இத்துறை அமைச்சர் இராம் விலாசு பாசுவானால் அடிக்கல் நாட்டப்பட்டது. இப்பணிகள் முடிவடைந்த நிலையில் 15 நவம்பர் 2021அன்று மத்திய வர்த்தகத்துறை மற்றும் தொழிற்துறை அமைச்சர் பியூஷ் கோயல் காணொளி காட்சிமூலம் இந்த அருங்காட்சியகத்தினை துவக்கிவைத்தார்.

காட்சிப்பொருட்கள்
-----------------

இந்த அருங்காட்சியகம் உணவு எனும் கருப்பொருள் அடிப்படையிலானது. மீசோலெதிக் காலத்திலிருந்து உணவு எவ்வாறு சேகரிக்கப்பட்டது என்பதை பல்வேறு சேமிப்பு முறைகள் மற்றும் ஆரம்பகால மனிதன் எதிர்கொண்ட சவால்கள் வரை பகிர்ந்து கொள்கிறது. அருங்காட்சியகம் இந்திய உணவுக் கழக வரலாறு, கொள்முதல், சேமிப்பு மற்றும் பாதுகாப்பு, மற்றும் விநியோகம் தொடர்பான பற்றிய முக்கிய தகவல்களை காட்சிப்பொருளாக உள்ளடக்கியுள்ளது. 
இந்திய உணவுக் கழகம் குறித்த ஒரு முப்பரிமாணத் திரைப்படம் மெய்நிகர் திரைப்படமும் குழந்தைகளுக்கான வினாடி வினா வசதியும் பார்வையாளர்களை ஈர்க்குவகையில் உள்ளது.

மேற்கோள்கள்
-----------

1. ↑  "Foundation laid for food museum". *The Hindu* (ஆங்கிலம்). 2015-05-24. 2021-11-16 அன்று பார்க்கப்பட்டது.
2. ↑  Nov 16; 2021; Ist, 04:13. "India's first food museum inaugurated in Thanjavur". *The Times of India* (ஆங்கிலம்). 2021-11-16 அன்று பார்க்கப்பட்டது.
3. ↑  Bureau, N. T. (2021-11-16). "First-of-its-kind museum in Thanjavur to highlight journey of Indian agriculture". *News Today* (ஆங்கிலம்). 2021-11-16 அன்று பார்க்கப்பட்டது.
**உணவுக்குப் பின்** *(Postprandial)* என்பது உணவு சாப்பிட்ட பிறகு என்பது பொருளாகும். இதுபோலவே உணவு சாப்பிடுவதற்கு முன்பு உள்ள நிலையை உணவுக்கு முன் ( preprandial) என்று மருத்துவத்தில் பொருள் கொள்வார்கள்.

சொற்பயன்
--------

*உணவுக்குப் பின் ஆற்றல் உற்பத்தி அதிகரிப்பு. உணவுக்கு ஏற்றார்போல் வளர்சிதை மாற்ற விகித வேறுபாடு*
உணவுக்குப் பின் என்ற சொற் பயன்பாடு ஏராளமான சூழ்நிலைகளில் பயன்படுத்தப்படுகிறது.

உணவு மற்றும் சமூகக் கலாச்சாரம்
------------------------------

சாப்பிட்ட பிறகு நடைபெறும் புகைப்பது அல்லது மது உள்ளிட்ட பல்வேறு வகையான பானங்களை அருந்துவது போன்ற நடவடிக்கைகள் குறிக்கிறது.

மருத்துவம்
----------

இரத்தத்தின் சர்க்கரை அளவை பரிசோதித்து அறிவது உணவுக்குப் பின் மேற்கொள்ளப்படும் முக்கியமான மருத்துவ நடவடிக்கை ஆகும். சாப்பிட்ட இரண்டு மணி நேரத்திற்குப் பின்னர் பொதுவாக உணவுக்குப் பின் இரத்தத்தின் சர்க்கரை அளவு காணப்படுகிறது. ஏனெனில், பொதுவாக உணவுக்குப் பின்னர்தான் இரத்தத்தில் சர்க்கரை அளவு உயர்கிறது. உணவுக்குப் பின்னர் இரத்த சர்க்கரை 180 மி.கி/டெ,லி அளவும் உணவுக்கு முன் இரத்த சர்க்கரை 70–130 மி.கி/டெ,லி அளவும் இருக்கலாமென்று அமெரிக்க நீரிழிவு நோயாளிகள் சங்கம் பரிந்துரைக்கிறது .

உணவுக்கு பின் என்ற நிலையின் இதர பயன்பாடுகள்:

* பெரிய விருந்துணவுக்குப் பின் இரத்த சர்க்கரை அளவில் சரிவு ஏற்படுவதுண்டு. சாதாரணமாக இருக்க வேண்டிய இரத்த சர்க்கரை அளவை விட சிறிய அளவு குறைவு உண்டாகும்.
* உணவுக்குப் பின் இரத்த சர்க்கரை அதிகரிப்பு ஏற்படுவதுண்டு. உணவுக்குப் பின் இரத்த சர்க்கரை அளவு மிகுவதை உணவுக்குப் பின் குளுக்கோசு சோதனை மூலம் இரத்த சர்க்கரை உயர்வு அளவை சோதித்து அறியலாம்.
* உணவுக்குப் பின் கடுமையான இரத்த அழுத்தக் குறைவு ஏற்படுவதுண்டு .
* பெரு உணவுக்குப் பின் உணவு எதிர்களித்தல் ஏற்படுவதுண்டு. வயிற்றுக்குச் சென்ற உணவு மீண்டும் வாயை நோக்கி வருதல் செரிமாணம் தொடர்பான நோய்களுக்கு அறிகுறியாகும்.
* உணவுக்குப் பின் நிகழும் ஆற்றலுற்பத்தி வீகிதம் ஒரு தற்காலிகமான வளர்சிதை மாற்ற விகிதம் ஆகும்.

உணவுக்குப் பின் செயல்முறைகள்
----------------------------

உணவு உட்கொண்ட பின்னர், பல்வேறு வளர்சிதை மாற்ற செயற்பாடுகள் மூலமாக இரைப்பை குடலில் உணவு செரிமானம் அடைகிறது. சிறிய அலகுகளில் இருந்து பெரிய கரிம மூலக்கூறுகள் வளர்மாற்றம் அடைகின்றன. இணைப்பரிவு நரம்புத் தொகுதியின் நடவடிக்கைகளை அதிகரிப்பதற்காக உடலை ஓய்வு கொள்ளச் செய்து செரிமாணம் அடையச் செய்தல் என்பதுதான் உணவுக்குப் பின் என்ற சொற்றொடரின் வகைப்பாடாகும்.

மேற்கோள்கள்
-----------

1. ↑  MedlinePlus: Medical Dictionary. "Postprandial." பரணிடப்பட்டது 2016-03-03 at the வந்தவழி இயந்திரம் Last accessed July 13, 2007.
2. ↑  American Diabetes Association. January 2006 Diabetes Care. "Standards of Medical Care-Table 6 and Table 7, Correlation between A1C level and Mean Plasma Glucose Levels on Multiple Testing over 2-3 months." Vol. 29 Supplement 1 Pages 51-580.
3. ↑  Merck Manual Home Health Handbook. "Postprandial Hypotension." Last revised February 2003. Last accessed July 13, 2007.
**யுவன் சந்திரசேகர்** (பிறப்பு: 1960) தமிழின் முக்கியமான கவிஞர், புதின எழுத்தாளர், சிறுகதை ஆசிரியர். பின் நவீனத்துவ பாணியிலான கதைகளை எழுதக்கூடியவர். நகைச்சுவைத் தன்மையும் விளையாட்டுத் தன்மையும் கொண்ட கதைகள் இவை. எல்லாவகையான வட்டார வழக்குகளையும் சிறப்பாக கலந்து எழுதுவார். ஒரேகதையை பல கதைகளின் தொகுப்பாக எழுதுபவர்.

வாழ்க்கைச் சுருக்கம்
--------------------

இவரது இயற்பெயர் எம்.சந்திரசேகரன். 1960ல் மதுரை சோழவந்தான் அருகே உள்ள கரட்டுப்பட்டியில் பிறந்தவர். இவரது தந்தை ஒரு தேநீர்க் கடை நடத்திவந்தார். சிறு வயதிலேயே தந்தையை இழந்த சந்திரசேகரன் தன் மூத்த அண்ணாவுடன் வாழ்ந்தார். அவர் யுவன் சந்திரசேகரைவிட இருபது வயது மூத்தவர். மதுரை அமெரிக்கன் கல்லூரியில் வணிகவியல் இளங்கலை படித்த யுவன் சந்திரசேகர் படிப்பு முடிந்ததுமே ராமநாதபுரத்தில் வங்கி ஊழியராக பணியில் சேர்ந்தார். யுவன் சந்திரசேகரின் மனைவிபெயர் உஷா. அவர் தபால்நிலைய ஊழியர்.

எழுத்துத் துறையில்
------------------

ஐந்து ஆண்டுகள் இவர் கோயில்பட்டியில் வாழ்ந்தார். அப்போது தேவதச்சனுடன் அறிமுகம் ஏற்பட்டது. கல்லூரி நாட்களிலேயே யுவன் சந்திரசேகர் இலக்கிய வாசகர். தேவதச்சனுடனான உரையாடல் வழியாக கவிதைகள் எழுத ஆரம்பித்தார்.

பின்னர் சிறுகதைகளும் புதினங்களும் எழுத ஆரம்பித்தார். சிறப்பாக உரையாடக்கூடியவர். மாற்று மெய்மை என்று யுவன் சந்திரசேகர் கூறும் ஒரு கருத்து அவரது படைப்புகளில் உண்டு. அதாவது நாம் காணும் இந்த உலக யதார்த்தம் இதன் ஒரு முகமே என்றும் இன்னும் நாம் அறியாத பல யதார்த்தங்கள் உள்ளன என்றும் அவர் சொல்கிறார்.

சித்தர்கள், மாயமந்திரவாதிகள், பலவகையான அபூர்வ நிகழ்ச்சிகள் ஆகியவற்றை யுவன் சந்திரசேகர் அவரது கதைகளில் விளக்குகிறார். அவற்றை சுவாரசியமான கதைகள் வழியாகச் சொல்கிறார்.

யுவன் சந்திரசேகர் இந்துஸ்தானி இசையில் ஆர்வம் கொண்டவர். சென் பௌத்தத்தில் ஈடுபாடுள்ளவர். ஜென் கவிதைகளை மொழியாக்கம் செய்திருக்கிறார்.

எழுதிய நூல்கள்
--------------

### கவிதை நூல்கள்

* *வேறொருகாலம்*
* *புகைச்சுவருக்கு அப்பால்*

### புதினங்கள்

* *குள்ளச் சித்தன் சரித்திரம்* (தமிழினி பதிப்பகம்)
* *பகடையாட்டம்* (தமிழினி பதிப்பகம்)
* *கானல்நதி* (உயிர்மை பதிப்பகம்)
* *மணல்கேணி* (உயிர்மை பதிப்பகம்)
* *வெளியேற்றம்* (உயிர்மை பதிப்பகம்)
* *பயணக்கதை* [கனடா இலக்கியத்தோட்ட விருது பெற்றது]

### சிறுகதை நூல்கள்

* *யுவன் சந்திரசேகர் சிறுகதைகள்* (கிழக்கு பதிப்பகம்)

ஒளிவிலகல் (காலச்சுவடுப் பதிப்பகம்)

வெளி இணைப்புகள்
---------------

யுவன் சந்திரசேகர் பற்றி ஜெயமோகன்

சொல்லிச்சொல்லி எஞ்சியவை

மேற்கோள்கள்
-----------

1. ↑
**சூரியசந்திர நாட்காட்டிகள்** (*Lunisolar calendars*) சந்திர நாட்காட்டி போன்று மாதங்கள் சந்திரனின் பிறைகளைக் கொண்டு அமைக்கப்பட்டிருந்தாலும் ஓர் கூடுதலான இடைச்செருகல் மாதத்தை கொண்டு சூரிய ஆண்டுடன் ஒருங்கிணைக்கின்றன.

சீன,எபிரேய,இந்து நாட்காட்டிகள் சூரியசந்திர நாட்காட்டிகளாகும்.சப்பானிய நாட்காட்டி 1873 வரை சூரியசந்திர நாட்காட்டியாக இருந்தது.சீன,எபிரேய நாட்காட்டிகள் காலநிலை ஆண்டு|காலநிலை ஆண்டுடன் ஒருங்கிணைவதால் காலங்களை அவை பின்தொடர்கின்றன.புத்த,இந்து நாட்காட்டிகள் விண்மீன் ஆண்டு|விண்மீன் ஆண்டுடன் ஒருங்கிணைவதால் அவை முழுநிலவின்போதுள்ள விண்மீன் மண்டலங்களை பின்பற்றுகின்றன.திபெத்திய நாட்காட்டி சீன மற்றும் இந்திய நாட்காட்டிகளின் தாக்கத்தை உள்வாங்கியுள்ளது.செருமனியிலும் கிருத்துவ மதமாற்றத்திற்கு முன்னர் சூரியசந்திர நாட்காட்டியை பயன்படுத்தி வந்தனர்.

இசுலாமிய நாட்காட்டி ஓர் சந்திர நாட்காட்டியாகும்;சூரியசந்திர நாட்காட்டி யல்ல.யூலியின் நாட்காட்டி மற்றும் கிரெகொரியின் நாட்காட்டி சூரிய நாட்காட்டிகளாகும்.இவற்றில் சந்திரனின் பிறைநிலைகள் குறிக்கப்படுவதில்லை.ஆனால் கிருத்துவ பண்டிகையான உயிர்த்த ஞாயிறு நாளை சூரியசந்திர நாட்காட்டியை ஒட்டியே தீர்மானிக்கிறார்கள்.

வெளியிணைப்புகள்
---------------

* சீன சந்திர நாட்காட்டி மென்பொருள் பரணிடப்பட்டது 2018-08-31 at the வந்தவழி இயந்திரம்
* சூரியசந்திர நாட்காட்டி
* நாட்காட்டி ஆய்வுகள்
**பப்பரர்** (*Barbara*) பாரம் சுமந்து செல்பவர்கள். அவர்கள் "அரத்த நோக்கினர், அல் திரள் மேனியர், பரிந்த காவினர், பப்பரர் ஏகினார்- திருந்து கூடத்தைத் திண் கணையத்தொடும், எருத்தின் ஏந்திய மால் களிறு என்னவே - 37 "என்று பப்பரர்கள் பற்றிய குறிப்பு ஒன்று கம்பராமாயணம் பால காண்டம் எழுச்சிப்படலத்தில் உள்ளது. மேலும், "பப்பரர் யவனர் சீனர் சோனகர் முதல பல்லோர், கைப்படை அதனினோடும் கபிலைமாட்டு உதித்து, வேந்தன், துப்புடைச் சேனை யாவும் தொலைவுறத் துணித்தலோடும், வெப்புடைக் கொடிய மன்னன் தனயர்கள் வெகுண்டு மிக்கார் - 17" என பப்பரர் முதலான பல கூலிப்படைகளைக் கம்பராமாயணம் பாலகாண்டம் கைக்கிளைப்படலம் பாடல் ஒன்று குறிப்பிடுகிறது.

பப்பரர் என்ற அண்டை நாட்டினர் காஞ்சிநகர நாகரிகத்தைப் பின்பற்றுபவர்கள். அவர்களது படையும் மதுரையை குலபூண பாண்டியனது படையில் கூலிப்படையாகச் சேர்ந்து இருந்தனர் என்ற குறிப்பு திருவிளையாடல் புராணத்தில் காணப்படுகிறது. அணிதிரண்டு நின்ற படைகளை(1) அண்டைநாட்டுப் படைகள் என்றும்(2) காஞ்சி நாகரிகத்தை உடைய "நம்முடைய நாட்டோர்" எனவும் இரண்டு பிரிவுகளாகப் பிரித்து சேனாதிபதி சாமந்தன் குலபூடணபாண்டிய மன்னனுக்கு இவர்கள் என்னென்ன தேசத்தவர்கள் என மெய்காட்டி அறிவிக்கிறான். 

"கொங்கர்,குரு நாடர், கங்கர், கருநாடர், அங்கர், ஆரியர்கள், வங்கர், மாளவர்கள், குலிங்கர், கொங்கணர்கள், தெலுங்கர், சிங்களர்கள், கலிங்கர், கவுடத்தர் முதலான அண்டை நாட்டினர் அணிவகுந்து நின்றனர்.  இவர்கள் தமிழரல்லாத அண்டை நாட்டினர் என மெய்காட்டிச் சாமந்தன் பாண்டியனுக்கு அறிவித்தான்.

மேலும், காஞ்சி நாகரிகம் (சோழர் நாகரிகம்) உடையவர்களான கொல்லர், கூர்ச்சர்கள், பல்லவர், பப்பரர்கள், வில்லர், விதேகர், கடாரர், கேகயர்கள், மராடர் முதலானோர் அணிவகுத்து நின்றனர்.  இவர்கள் காஞ்சி நாகரிகத்தை மேற்கொண்டவர்கள், ஆதலால் இவர்கள் நம்முடைய (தமிழ்) நாட்டோர் ஆவர் எனவும் மெய்க் காட்டிச்  சாமந்தன் குலபூடணபாண்டியனுக்கு அறிவித்தான். இதனால் அனந்தகுண பாண்டியனின் மகனாகிய குலபூடணபாண்டியன் காலத்திலேயே பப்பரர்கள் தமிழ்நாட்டில் கூலிப்படையாகப் போர் செய்துள்ளனர் என அறிய முடிகிறது.[]

மேற்கோள்கள்
-----------

1. ↑  "கம்பராமாயணம்/பால காண்டம்/எழுச்சிப் படலம் - விக்கிமூலம்". *ta.wikisource.org*. 2019-07-23 அன்று பார்க்கப்பட்டது.
2. ↑  "கம்பராமாயணம்/பால காண்டம்/எழுச்சிப் படலம் - விக்கிமூலம்". *ta.wikisource.org*. 2019-07-23 அன்று பார்க்கப்பட்டது.
3. ↑  "திருவிளையாடற் புராணம் - மாயப் பசுவை வதைத்த படலம் முதல் உலவாக்கோட்டை அருளிய படலம் வரை". *shaivam.org*. 2019-07-23 அன்று பார்க்கப்பட்டது.
**வெளிறிய சின்ன ஆந்தை** (*Pallid scops owl*)(*ஓட்டசு புரூசி*) என்பது மத்திய கிழக்கிலிருந்து மேற்கு மற்றும் மத்திய ஆசியா வரையிலான காணப்படும் சிறிய ஆந்தை ஆகும். சில சமயங்களில் **வரிச் சின்ன ஆந்தை** என்று அழைக்கப்படுகிறது.

விளக்கம்
--------

 கள வழிகாட்டி விளக்கம்
வெளிறிய சின்ன ஆந்தை என்பது யூரேசியா சிறிய ஆந்தை போன்ற தோற்றத்தில் சிறிய காதுகள் கொண்ட ஆந்தை ஆகும். ஆனால் இவற்றின் முதுகில் மிகவும் தனித்துவமான கோடுகள் மற்றும் குறைவான சிக்கலான அடையாளங்கள் உள்ளன.

பரவல்
-----

 *ஓட்டசு புரூசி*யின் இனப்பெருக்க பரம்பல்
வெளிறிய சின்ன ஆந்தை மத்திய கிழக்கிலிருந்து மேற்கு மற்றும் நடு ஆசியா வரை பரவியுள்ளது. சில பறவைகள் குளிர்காலத்தில் அரேபியத் தீபகற்பம், எகிப்து மற்றும் பாக்கித்தான் வரை வலசை போகும். இது மரங்கள் மற்றும் புதர்களைக் கொண்ட பகுதி-திறந்த பகுதிகளில் வாழ்கிறது. இதனுடைய வாழிட வரம்பு 6,190,000 km2 (2,390,000 sq mi) என்று மதிப்பிடப்பட்டுள்ளது. இதன் இனப்பெருக்க கால வரம்பு 3,560,000 km2 (1,370,000 sq mi) ஆகும்.

2015ஆம் ஆண்டில், இசுரேலின் பிளவு பள்ளத்தாக்கில் 400 இணைகளுக்கு மேலான புதிய ஆந்தைகள் கண்டறியப்பட்டது. மேலும் 2016ஆம் ஆண்டில் ஜோர்தானில் (கிழக்கே ஜோர்தன் நதி வரை) புதிய ஆந்தைகள் காணப்பட்டன. இவை அனைத்தும் பனைத் தோட்டங்களில் கூடு கட்டுகின்றன.

இந்தியாவில் குசராத்து, மத்தியப் பிரதேசம் மற்றும் ராஜஸ்தான் மாநிலங்களிலிருந்து பல பதிவுகள் உள்ளன. மேலும் தென் மாநிலமான கேரளாவில் உள்ள நெல் வயல்களிலிருந்து இந்த சிற்றினத்தின் பதிவு உள்ளது.

நடத்தை
------

### உணவு

முதன்மையாக வெளிறிய சின்ன ஆந்தை, பூச்சி உண்ணி. ஆந்தையின் உணவில் பூச்சிகள், பல்லிகள், சிலந்திகள் மற்றும் சிறிய பாலூட்டிகள் அடங்கும். இது எப்போதாவது பகலில் வேட்டையாடுகிறது. மேலும் வௌவால்கள் மற்றும் பூச்சிகளை இறக்கையில் எடுத்துச் செல்வதாக அறியப்படுகிறது.

### கூடு கட்டுதல்

 முட்டை
ஏப்ரல் மற்றும் சூன் மாதங்களுக்கு இடையில் எந்த நேரத்திலும் இனப்பெருக்கம் நடைபெறுகிறது. இக்காலத்தில் மரங்கொத்தி துளை போன்ற ஒரு மரத்தின் குழியில் 4 முதல் 6 முட்டைகள் வரை இடும். அடைகாக்கும் காலம் தோராயமாக 27 நாட்கள் ஆகும். மேலும் 30 நாட்களில் குஞ்சுகள் வளர்ந்து கூட்டைவிட்டு வெளியேறும்.

### குரல்

வெளிறிய சின்ன ஆந்தையின் அழைப்பு என்பது குறைந்த, புறா போன்ற குறிப்புகளின் வரிசையாகும்.

மேற்கோள்கள்
-----------

1. ↑  BirdLife International (2016). "*Otus brucei*". *IUCN Red List of Threatened Species* **2016**: e.T22688631A93203300. doi:10.2305/IUCN.UK.2016-3.RLTS.T22688631A93203300.en.. பார்த்த நாள்: 19 November 2021.
2. ↑  "Appendices | CITES". *cites.org*. 2022-01-14 அன்று பார்க்கப்பட்டது.
3. ↑  TY - JOUR
AU - Ben Dov, Amir
AU - Kiat, Yosef
PY - 2016/04/01
SP - 146
EP - 158
T1 - Breeding Pallid Scops Owls in Rift valley, Israel, in spring 2015
VL - 38
JO - Dutch Birding
ER -
4. ↑  Striated Scops Owl பரணிடப்பட்டது 2007-05-13 at the வந்தவழி இயந்திரம்
**பப்ஜி** (*PUBG*) (**பிளேயர்அன்னவுன்ஸ் பேட்டில்கிரவுண்ட்ஸ்**, *PlayerUnknown's Battlegrounds*) என்பது பல நபர்கள் இணைந்து, இணையதளத்தில் விளையாடும் ஓர் இணையதள விளையாட்டு ஆகும். இது தென்கொரியாவினைத் தலைமையிடமாகக் கொண்டு செயல்படும் நிகழ்பட விளையாட்டு நிறுவனமான புளூஹோலின் கிளை நிறுவனமான பப்ஜி நிறுவனத்தால் உருவாக்கி மேம்படுத்தப்பட்டது ஆகும். இந்த விளையாட்டு 2000 ஆம் ஆண்டில் வெளியான *பேட்டில் ராயல்* எனும் சப்பானியத் திரைப்படத்தினை அடிப்படையாக வைத்து உருவாக்கப்பட்டுள்ளது. கிரீன் என்பவரின் வழிகாட்டுதலின் படி சில மாற்றங்களை (தனி நபர் விளையாட்டு) இந்த விளையாட்டில் செய்துள்ளனர். இந்த விளையாட்டில் நூறு வீரர்கள் வான்குடை மூலம் தனித் தீவில் இருப்பது போலவும், அங்குள்ள ஆயுதங்கள் மற்றும் கருவிகளைக் கொண்டு தங்களைப் பாதுகாத்துக்கொண்டு மற்றவர்களைக் கொலை செய்வதைப்போன்றும் வடிவமைக்கப்பட்டிருக்கும். நேரம் அதிகரிக்க, அதிகரிக்க பாதுகாப்பான இடங்களின் அளவானது குறைந்துகொண்டே செல்லும். இறுதியாக இருக்கும் நபர் அல்லது அணி வெற்றி பெற்றதாக அறிவிக்கப்படும்.

விளையாடும் முறை
---------------

இவ்வகையான விளையாட்டானது பல நபர்கள் ஒரே சமயத்தில் விளையாடும் பேட்டில் கிரவுண்ட் எனப்படும் சுடுதல் விளையாட்டு வகையைச் சார்ந்தது ஆகும். இதில் அதிகபட்சமாக நூறு நபர்கள் ஒரே சமயத்தில் விளையாட இயலும். இதில் விளையாடத் துவங்கும் முன் ஒரு வீரர் தான் தனியா விளையாட வேண்டுமா அல்லது இருவரா அல்லது குழுவாக விளையாட வேண்டுமா என்பதைத் தீர்மானிக்க இயலும். இந்தக் குழுவில் அதிக பட்சமாக நான்கு நபர்கள் விளையாடலாம். இறுதியாக இருக்கும் நபர் அல்லது அணி வெற்றி பெற்றதாக அறிவிக்கப்படும்.

இந்தியாவில் தடை
---------------

இந்தியாவின் பாதுகாப்பு மற்றும் இறையாண்மையைக் கருத்தில் கொண்டு, 02 செப்டம்பர் 2020 அன்று பப்ஜி மற்றும் சீன செயலிகள் உள்பட மொத்தம் 118 செயலிகள் தடை செய்யப்படுவதாக, இந்திய அரசு தெரிவித்தது. இது தகவல் தொழில்நுட்ப சட்டத்தின் பிரிவு 69 ஏ இன் கீழ் இந்த தடை விதிக்கப்படுவதாக, இந்திய அரசு தெரிவித்தது.

சான்றுகள்
---------

1. ↑  Carter, Chris (June 9, 2017). "Understanding Playerunknown's Battlegrounds". *Polygon*. June 9, 2017 அன்று மூலம் பரணிடப்பட்டது. June 9, 2017 அன்று பார்க்கப்பட்டது.
2. ↑  "பப்ஜி உள்ளிட்ட மேலும் 118 செயலிகளுக்கு தடை விதித்தது மத்திய அரசு!".
3. ↑  "இந்தியாவில் பப்ஜி உள்பட மேலும் 118 செயலிகளுக்குத் தடை!". தினமணி (02 செப்டம்பர், 2020)

வெளியிணைப்புகள்
---------------

விக்கிமீடியா பொதுவகத்தில்,  
 ***பப்ஜி***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* பப்ஜி மொபைல்
**உணவுத் தொழில்நுட்பம்** என்பது உணவுப்பொருட்களை நீண்ட நாட்கள் கெடாமல் பாதுகாப்பாக வைத்துக்கொள்ள பயன்படுத்தும் தொழில் நுட்பத்தை குறிக்கிறது. கீழ்கண்ட முறைகளை பின்பற்றி உணவுப்பொருட்கள் பதப்படுத்தப்படுகிறது.

உலர்த்தி நீர் அகற்றுதல்
-----------------------

நுண்ணுயிரிகள் நீர் இல்லாமல் வளராது.அதனால் உணவிலிருந்து நீரை வெளியேற்றி உணவுப்பொருள்கள் கெடாமல் பாதுகாக்கப்படுகிறது. பச்சைக் காய்கறிகள், பழங்கள், இறைச்சி மற்றும் மீன்கள் போன்றவை சூரிய ஒளியில் உலர்த்தி,நீரை அகற்றி கெடாமல் பாதுகாக்கப்படுகின்றன.

டப்பாக்களிலிடுதல், புட்டியிலிடுதல்
----------------------------------

உணவுப்பொருட்கள் சமைக்கப்படுவதால் நுண்ணுயிரிகள் அழிக்கப்படுகின்றன.ஆனால் அதிக நேரம் பாதுகாக்க முடிவதில்லை. உணவுப் பொருள்களில் உள்ள நொதிகள் பெரும வெப்பநிலையில் (210-250 டிகிரி ஃபாரன்ஹீட்) செயலிழக்கச் செய்யப்படுகின்றன.நொதிகள் செயலிழக்க செய்யப்பட்ட உணவுப்பொருட்கள் டப்பாக்கள் அல்லது புட்டிகளில் கற்றுப்புகா வண்ணம் அடைத்து பல மாதங்களுக்கு உணவுப் பொருட்கள் கெடாமல் பாதுகாக்கப்படுகிறது.

குளிரூட்டுதல்
-------------

உணவு பாக்டீரியா போன்ற நுண்ணுயிரிகள் வளர சாதகமில்லாத சீரான குறைந்த வெப்பநிலையில் பாதுகாக்கப்படுகிறது.இதனால் உணவில் உள்ள சத்துப்பொருட்கள் அழிக்கப்படாமல் இயல்பான நிலையிலையே பாதுகாக்கப்படுகின்றன.

உணவுப்பதப்படுத்திகளைச் சேர்த்தல்
--------------------------------

உப்பு,தேன்,சர்க்கரை,எண்ணெய் போன்றவை சிறந்த உணவுப்பதப்படுத்திகள் ஆகும்.உப்பு மற்றும் எண்ணெய் இறைச்சி, மீன், காய்கறிகளைப் பதப்படுத்தவும், ஊறுகாய் தயாரிக்கவும் பயன்படுத்தப்படுகிறது.சர்க்கரை மற்றும் தேன் ஜாம்,ஜெல்லி தயாரிக்கும்போது பதப்படுத்தியாக பயன்படுகிறது.

பாஸ்டியர் முறை
--------------

பாலில் உள்ள நோய் உண்டாக்கும் குச்சுயிரிகளை அழித்துப் பாலில் உள்ள சத்துக்கள் குறையாமல் பாதுகாக்க பாலை 60 டிகிரி வெப்பநிலையில் காய்ச்சி அதே வெப்பநிலையில் அரைமணி நேரம் வைத்த பின்பு வேகமாக குளிரச்செய்யப்படுகிறது. லூயிபாஸ்டியர் பாலைப் பாதுகாக்க இம்முறையை கண்டுபிடித்தார்.

மேற்கோள்
--------

1. ↑  வளநூல் குழு வல்லுனர்கள் (2008). *உணவு*. தமிழ்நாட்டுப் பாடநூல் கழகம். சென்னை. பக். 126, 127.
கணிதத்தில், **பல்திசையன் நுண்கணிதம்** (tensor calculus) அல்லது **பல்திசையன் பகுப்பியல்** (*tensor analysis*) திசையன் நுண்கணிதத்தின் பொதுவான கணித அங்கமான பல்திசையன் புலங்களுக்கான ஒரு மேம்பட்ட விரிவாக்கம் ஆகும். பல்திசையன்கள் வெளியிடம் முழுவதும் மற்றும் நேரத்துடன் மாறிக்கொண்டு இருப்பதாகும்.

பல்திசையன் நுண்கணிதம் தகைவு பகுப்பியல், தொடர்வு இயக்கவியல், மின்காந்தவியல் பொதுச் சார்புக் கோட்பாடு போன்ற பல மெய்வாழ்வு இயற்பியல் மற்றும் பொறியியல் பயன்பாடுகளிலும் பயனாகிறது.

இவற்றையும் காண்க
----------------

* திசையன் நுண்கணிதம்
* அணிகளில் இயற்கணித அமைப்புகள்

நூல்கள்
-------

* Dimitrienko, Yuriy (2002). *Tensor Analysis and Nonlinear Tensor Functions*. Kluwer Academic Publishers (Springer). பன்னாட்டுத் தரப்புத்தக எண்:1-4020-1015-X. .
* J.R. Tyldesley (1973). *An introduction to Tensor Analysis: For Engineers and Applied Scientists*. Longman. பன்னாட்டுத் தரப்புத்தக எண்:0-582-44355-5.
* D.C. Kay (1988). *Tensor Calculus*. Schaum’s Outlines, McGraw Hill (USA). பன்னாட்டுத் தரப்புத்தக எண்:0-07-033484-6.